संयुक्त राष्ट्र सांस्कृतिक वैज्ञानिक एवं मामलात की विशेष संस्था यूनेस्को ने अपनी विश्व धरोहर समिति की 9वीं बैठक में देश के प्रसिद्ध पक्षी अभयवन केवलादेव घना को विश्व धरोहर घोषित किया था। यूनेस्को द्वारा पहली बार किसी भारतीय अभ्यारण्य को यह सम्मान दिया गया। घना को विश्व धरोहर घोषित करते हुए समिति ने कहा था कि हालांकि भारत के अलावा पाकिस्तान, अफगानिस्तान, बांग्लादेश में भी ऐसी सैंकड़ों झीलें हैं जहां पक्षी बसेरा करते हैं लेकिन इन सब में घना ही एक मात्र ऐसी झील है जहां पर हजारों की संख्या में जलीय पक्षी अपने घोंसले बनाते हैं तथा अपने बच्चों को पालते हैं। यह इस झील की अद्भुत विशेषता है।